Leqdic-agi yebḍa ɣef kraḍ n yixfawen. Deg yixef amezwaru nemmeslay-d ɣef tefyirt taḥerfit, nefka-d tabadut n useɣru imi d netta i d taɣyemt (base) n tefyirt, nefka-d d anawen n yiseɣra yellan ama d umyigen i d-nufa s wazal n 75% n tuget n yenzan ama d irumyigen i yellan s wazal 18 % , neglem-d daɣen imalalen n yiseɣra-agi. Newwi-d awal ɣef kra n tefyar ideg yuɛer tifin n useɣru. Rnu ɣer waya newwi-d ɣef yisemmaden i izemren ad rnun s aseɣru akken ad temmed tefyirt.